title: https://www.yuzaki.com/2023/01/kelamburcunda/
article: كلام برجندە تضرع
  نهاد مالقوچ
  حسرتڭ یانغینندە وارلغم تالان اولدی ،
  حقیقت صاندقلرم قورو بر یالان اولدی ،
  كیمە أل اوزاتدیسەم أللری ییلان اولدی ؛
  عشقڭلە یانار قلبم ، دیلیم ناچار یا ربّی ! . .
  گوڭل باغچەلرندە ، گللر آچار یا ربّی ! . .
  بو یاشلرە گتیردڭ ، اقلیمندە یاشاتدڭ ،
  توحیدڭ گولگەسندە ، یوركلردە باش آتدڭ ،
  دعامی سبب قیلوب حزنی ، كدری آتدڭ ؛
  تحمّلی اولمایان دردی ویرمە یا ربّی ! . .
  سیم سیاه دفتریمی نولور درمە یا ربّی! . .
  خطادن صوڭرە ، دعا حظّنی ویردڭ بزە ،
  رحمتڭ اولماسەیدی ، وارامازدق گوندوزە ،
  أل ویردڭ دە چیقاردڭ ، اوچوروملردن دوزە ؛
  قصور و نقصانیمی گورمزدن گل یا ربّی ! . .
  ندامت گوز یاشلری ( م ) اولدی بر سیل یا ربّی! . .
  بویوسون غنجەلرم ، بوزمە گوڭل باغیمی !
  مرحمت گونشیلە ، أریت گناه طاغمی !
  حقیقت چیزگیسندە ثابت قیل آیاغمی !
  گناهم بیڭی آشدی ، عفو ایت بنی یا ربّی ! . .
  جهنّم آتشندن ، قورو تنی یا ربّی! . .
  « قدرت » سنڭ صفتڭ ، قولنە یترسڭ سن …
  خزینەڭ چوق گڭیشدر ، بری بیڭ ایدرسڭ سن …
  حقیقت دعواسنی قرآندە گودرسڭ سن …
  سودیگڭ قوللرینی ، یولداشم ایت یا ربّی ! . .
  حالمدن آڭلایانی ، حالداشم ایت یا ربّی ! . .
  پروانە قیل سودامی ، وصلتڭ آتشنە ،
  قورتار باتاقلقلردن ، سور ایزڭڭ پشینە ،
  قور گوڭل ساعتیمی ، حقیقتڭ دوشونە ؛
  ظالملرڭ ألندن قورتار بزی یا ربّی ! . .
  منافقڭ دیلندن قورتار بزی یا ربّی ! . .
  آدڭ رزّاقدر سنڭ ، طویورورسڭ قوللری …
  بلا و مصیبتدن قاییریرسڭ قوللری …
  ایمان سوزگچلرندە آییریرسڭ قوللری …
  صیغلقدن قورتار بزی ، درینلك ویر یا ربّی ! . .
  محشرڭ صیجاغندە ، سرینلك ویر یا ربّی ! . .
  هم ابدسڭ هم ازل ، وقتی قوشانانسڭ سن …
  تر تمیز گوڭللردە ، هر دم یاشانانسڭ سن …
  رحمت صاغاناغیسڭ ، گوكدن بوشانانسڭ سن …
  بوشلقدە یوروینڭ طوت قولندن یا ربّی ! . .
  آییرمە مؤمنلری حق یولندن یا ربّی ! . .